มันนี่ทูเดย์
ออมสินดึงธนาคารประชาชนแก้หนี้นอกระบบ
11 พ.ย. 2557

ออมสินดึงธนาคารประชาชนแก้หนี้นอกระบบ 
นายธัชพล กาญจนกูล รองผู้อำนวยการธนาคารออมสินอาวุโส รักษาการแทนผู้อำนวยการธนาคารออมสิน เปิดเผยว่า ธนาคารออมสินจะนำโครงการธนาคารประชาชนมาใช้แก้หนี้นอกระบบ โดยจะปล่อยกู้รายละไม่เกิน5 หมื่น1 แสนบาท ถ้ากู้ต่ำกว่า 3 หมื่นบาท คิดดอกเบี้ย 0.50% ต่อเดือน ถ้ากู้เกิน 3 หมื่นบาทขึ้นไป คิดดอกเบี้ย 0.75% ต่อเดือน ระยะเวลาผ่อนชำระหนี้นาน 5 ปี ทั้งนี้ อยู่ระหว่างการพิจารณาลดหย่อนหลักประกันให้สามารถขอกู้ได้ง่ายขึ้น จากปัจจุบันที่ต้องใช้บุคคลค้ำประกัน หรือใช้วิธีการค้ำประกันแบบกลุ่ม 
สำหรับการปล่อยกู้แบบนาโนไฟแนนซ์ ธนาคารจะปล่อยกู้รายละไม่เกิน5 หมื่น1 แสนบาท ลดลงจากการปล่อยกู้ในโครงการประชาชนได้ 1.5-2.0 แสนบาท/ราย และเตรียมจะพิจารณาลดหย่อนหลักประกันเงินกู้ให้ง่ายขึ้น  
คปภ.เผยลูกค้าบริษัทศูนย์สุขภาพฯ ไม่ถึง 100 คน
นายอำนาจ วงศ์พินิจวโรดม ผู้ช่วยเลขาธิการสายพัฒนาและวิเคราะห์ระบบการตรวจสอบ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กล่าวว่า จำนวนลูกค้าของบริษัท ศูนย์สุขภาพแห่งประเทศไทย ที่ถูกสั่งปิดไปนั้น มีไม่ถึง 100 ราย ซึ่งบริษัทจะต้องจ่ายเงินคืนให้ลูกค้าเฉลี่ยรายละเกือบ 1 แสนบาท โดยใช้เงินจากเงินทุนของบริษัทที่มีอยู่เพียงพอจะจ่ายคืนลูกค้าทั้งหมด
ทั้งนี้ บริษัท ศูนย์สุขภาพแห่งประเทศไทย มีการขายประกันระยะยาว ที่เมื่อครบกำหนดจะต้องคืนเงินให้ลูกค้า ซึ่งเป็นการขายกรมธรรม์ผิดประเภท เพราะเป็นบริษัทสุขภาพ ไม่สามารถขายกรมธรรม์ระยะยาวได้ และไม่มีการลงบัญชี เข้าลักษณะเป็นการแอบขาย ทำให้เมื่อครบกำหนดคืนเงินลูกค้า ต้องขอผ่อนจ่าย 1 ปี ทำให้ลูกค้าบางรายไม่ยอมและร้องเรียน คปภ.